text: Когато епичният роман „Гроздовете на гнева“ излиза от печат през 1939 г., той е определен като скандален и дори шокиращ, което обаче не пречи през следващата година да бъде отличен с „Пулицър“ – най-престижната литературна награда в САЩ. Шокиращото въздействие на повествованието се е запазило до днес благодарение на изказа и майсторството на Стайнбек, които нямат аналог в американската литература. Действието се развива по време на Голямата криза и проследява пътя на едно семейство от Оклахома до Калифорния, както и премеждията и разочарованията на неговите членове като наемни селскостопански работници.
  Ерих Мария Ремарк
  Трима другари
  Трима другари
  Автор: Ерих Мария Ремарк
  Издателство:
  Купи в Booklover
  Годината е 1928-а. Германия още пази спомена за краха във войната. Животът на Роби, Кьостер и Ленц – трима неразделни другари – също е белязан от войната. Подобно на мнозина други от тъй нареченото „изгубено поколение”, те са се простили с романтичните си илюзии и разочаровани и обезверени, не могат да намерят мястото си в разпадащото се общество. Тримата, безразлични към социалните вълнения и политическите бури на деня, поделят времето си между работилницата за поправка на автомобили и гуляите в баровете и кръчмите, съпроводени от достъпни жени и обилно количество алкохол. Докато Роби се влюбва в младата и очарователна Пат, която става неразделна част от сплотената им група, но и ги подлага на изпитания, през каквито никога не са допускали, че ще преминат... „Трима другари” е сурова, безмилостно откровена притча за самотата и себеотдаването, за приятелството и любовта, за предаността и крехкостта на човешките взаимоотношения.
  Владимир Набоков
  Лолита
  Лолита
  Автор: Владимир Набоков
  Издателство:
  Купи в Booklover
  "Лолита" излиза през 1955 г. и веднага е забранена във Великобритания. През 1959 г. все пак романът е издаден и предизвиква скандал. Репутацията на издателя и политик Найджъл Никълсън е съсипана.
  Хьмбърт Хъмбърт - европейски интелектуалец, заселил се в Америка, - е обсебен от спомена за юношеската си любов. Когато среща своя идеал за "нимфетка" в лицето на дванайсетгодишната Лолита, невинна и същевременно порочна, той на-чертава сложен план, за да я съблазни и похити. Въпреки дяволската изобретателност на Хъмбърт, действителността се оказва по-коварна отколкото трескавите му фантазии. Дали Лолита ще покрие представите му за идеалната любовница?
  Самата скандална история за връзката между мъж на средна възраст и едва сьзряващо момиче неизбежно извиква във въображението очаквания за изтънчена перверзност, дори за порнография. Но не само поквара и еротика извират от "Лолита". Гениалният Набоков, още отпреди запленен от темата за любовта като опасна лудост, е превърнал този шокиращ материал във върховно интелектуално постижение. Сюжетът се разгръща в интрига от особен вид - като игра на един автор, чиито способности за въздействие са тъй мощни, та сякаш се разпростират отвъд повествованието, оставяйки ни със странното усещане, че не сме само Набокови читатели, но и негови герои.
  Не аз съм прочут, прочута е Лолита.
  –Владимир Набоков
  Никога от Ренесанса насам сексът не е пресъздаван така поетично, а също и така еротично, както в "Лолита".
  –Морис Кутюрие
  Дълбоко лирична и безумно забавна творба.
  –Time
  Страстите никога не са горели така пламенно, както в тази най-велика и перверзна любовна история на нашето време.
  –Washington Post
  Единствената убедителна любовна история на XX век.
  –Vanity Fair
  Илф и Петров
  Едноетажна Америка
  Едноетажна Америка
  Автор: Илф и Петров
  Издателство:
  Купи в Booklover
  През есента на далечната 1935 г. великите руски сатирици Иля Илф и Евгений Петров поемат на пътешествие в САЩ като кореспонденти на вестник „Правда“. От личните им впечатления се ражда „Едноетажна Америка“ – пътепис с особен заряд, въздействащ като роман, който се нарежда сред най-значимите творби на руския творчески тандем. Придружавани от семейната двойка Адамс, Илф и Петров прекосяват Америка от Атлантика до Тихия океан и обратно в своя новозакупен сив форд. По време на това вълнуващо приключение те успяват да посетят 25 щата, спират в стотици градове, срещат хора от всички прослойки – от работници в заводите до предприемачи и интелектуалци, сред които самите Хенри Форд и Хемингуей. И въпреки че се качват на емблематичната „Емпайър Стейт билдинг“, техният поглед е отправен към „едноетажната“ Америка. С проницателност и добронамерена ирония те представят живота на обикновения американец, а не чудесата на техниката и строителството. В книгата те не съдят, а достоверно обрисуват онова, което виждат, не слагат етикет, а се опитват да разберат тази огромна страна в контраста й между Южните щати и Западното крайбрежие. С типичното си остроумие авторите предлагат любопитен поглед към икономиката, държавното устройство, бита, религията и изкуството. Многократно цензурирана в Русия, днес „Едноетажна Америка“ носи в себе си прелестта на изящната ирония, така характерна за господата Илф и Петров, и отправя предизвикателство към въображението на съвременния читател.
  Робърт М. Пърсиг
  Дзен и изкуството да се поддържа мотоциклет
  Дзен и изкуството да се поддържа мотоциклет
  Автор: Робърт М. Пърсиг
  Издателство:
  Купи в Booklover
  Робърт М. Пърсиг е автор само на две книги, но още първата - „Дзен и изкуството да се поддържа мотоциклет” - с излизането си през 1974 г., се превръща в истински бестселър и му носи световна известност. На пръв поглед сюжетът е елементарен: мъж и неговият дванайсетгодишен син предприемат пътешествие с мотоциклет през Америка. Постепенно разказът прераства във вълнуваща одисея в търсенето на истината за същността на битието, в един модерен епос, където откриваме фундаменталните въпроси и отговори за това как да живеем. Романът, определен от критиката за една от най-значимите творби в американската литература, е преведен на 27 езика и достига тираж от 3 милиона екземпляра. „Съществуват толкова пътища, колкото отделни души.” Робърт М. Пърсиг
  Гайто Газданов
  Пътища в нощта
  Пътища в нощта
  Автор: Гайто Газданов
  Издателство:
  Купи в Booklover
  Гайто Газданов (1903—1971) напуска Русия с първата емигрантска вълна, предизвикана от Октомврийската революция и Гражданската война. След няколкогодишно странстване, свързващо го за кратко и с България, той се установява във Франция, където още с първите си разкази и романи се утвърждава като ярък и самобитен писател. Оценена високо в своето време, прозата на Газданове е преоткрита в края на ХХ век и донася на своя автор макар закъсняла, но напълно заслужена слава, като му отрежда място сред най-значимите представители на руската литература. Лирическият герой на романа „Пътища в нощта”, шофьор на такси, ни води по нощните булеварди и глухи улички на Париж от 30-те години на миналото столетие, из лабиринтите на спомените си, по кръстовищата на множество чужди съдби. Едновременно свидетел, участник и разказвач, той рисува сложния и противоречив образ на града, превърнал се по силата на различни исторически събития в своего рода нов Вавилон. През очите му на наблюдател, привидно отстранен, а всъщност дълбоко съпреживяващ, пред читателя се разкрива цяла галерия персонажи от всякакви националности, но главно от руското емигрантство и от почти апокалиптично зловещия и фантастичен свят на парижкото дъно – проститутки, бездомници, сутеньори, „бивши хора” с объркан живот, странни или комични, отблъскващи или будещи съжаление. И всички те безкрайно самотни в своите обсесии, екзистенциални търсения, вътрешна разпокъсаност или тотална резигнация.
  Джак Керуак
  По пътя. Бродягите на Дхарма Т.1 от Събрани съчинения
  По пътя. Бродягите на Дхарма Т.1 от Събрани съчинения
  Автор: Джак Керуак
  Издателство:
  Купи в Booklover
  Джак Керуак е американски писател, поет, художник и представител и един от основоположниците на бийт поколението. Творчеството му обхваща теми като католическата духовност, джаза, будизма, наркотиците, бедността и пътуването. Най-известният му роман „По пътя“ е вдъхновен от пътуването на Керуак с приятели из Америка и Мексико и се счита за настолната книга на следвоенното „бийт“ поколение. „Бордягите на Дхарма“ се базира на събития, случили се няколко години след история в „По пътя“ и изследва дуалността в живота и идеалите на автора.
  Яцек Хуго-Бадер
  Алкохолен делир. Литературни репортажи за Русия от XXI век
  Алкохолен делир. Литературни репортажи за Русия от XXI век
  Автор: Яцек Хуго-Бадер
  Издателство:
  Купи в Booklover
  Съветския съюз го разпаднаха през декември 1991 г. и значи формално не съществува. Но съществуват последиците от него. Измерени в цифри и статистики, те са страшни. Днес в Русия, само по официални данни, са регистрирани: алкохолици – над 4 580 000; наркомани –8 870 000; психично болни – 978 000; ХИВ-позитивни – 2 380 000. Руската федерация заема първо място в света по: брой на умишлените убийства и самоубийства; честота на пътнотранспортните произшествия; обема на търговията с хорa и още много подобни категории.
  Тези данни – достъпни в много медии – не са собствено откритие на големия полски журналист Яцек Хуго-Бадер. Но в неговите репортажи, писани почти цяло десетилетие, абстрактните цифри получават лице и глас. Оживяват в разказите на героите – конкретни хора, с конкретни съдби, както из мегаполисите, така и из необятната, почти недостъпна азиатска шир.
  Яцек Александър Хуго-Бадер е полски репортер и журналист. От 1990 г. работи в известния ежедневник „Газета Виборча“. Прекосява с колело Централна Азия, пустинята Гоби и Китай и плава с байдарка през езерото Байкал. Пътува на стоп от Магадан до Якутск. През зимата на 2007 г. предприема самостоятелно пътуване от Москва до Владивосток (с УАЗ-469, разбира се), което е и основа на първата му книга „Алкохолен делир: литературни репортажи за Русия от XXI век.“ Произведенията му се открояват със своя едновременно обективен характер и лична, чисто човешка реакция от челния сблъсък със съвременната действителност в описаните от него региони.
  Хуго-Бадер е двукратен лауреат на полската награда за най-добър журналист Grand Press. Водеща тема в повечето му произведения е Русия.